text: Landbrugsmesse en stor succes
  25 januar 2012 kl. 15.09
  En messe i Fredericia om landbrugsproduktion med dyr fik mange flere besøgende, end arrangørerne havde forventet.
  Producenter fra hele Europa har nemlig vist stor interesse for dansk landbrug. I Danmark er animalsk landbrug, som det bliver kaldt, en milliardforretning, som direkte eller indirekte beskæftiger titusindvis af mennesker.
  152 udstillere viste produkter og løsninger til husdyrproduktion på messen. Det har i stor grad fanget udenlandske landmænds interesse.
  